Държавен вестник, бр. 67, 2024 г., стр. 191

БРОЙ  67	
Д Ъ Р Ж А В Е Н  В Е С Т Н И К 	
СТР.  191  
Член 16
Изменение на посоката
1. Преди да завие надясно или наляво, за 
да навлезе в друг път или в крайпътен имот, 
водачът трябва при спазване на разпоредбите 
на член 7, параграф 1 и на член 14 от тази 
Конвенция:
(a) ако има намерение да напусне пътя 
от страната, съответстваща на посоката на 
движението, да се приближи възможно най-
близо до границата на платното за движение, 
съответстваща на тази посока, и да извърши 
маневрата на възможно най-късо разстояние;
(b) ако има намерение да напусне пътя от 
другата страна и при спазване на разпоредбите, 
които договарящите страни или териториал­
ните им подразделения могат да приемат за 
велосипедите и мотопедите, да се приближи 
възможно най-близо до централната линия на 
платното за движение, ако то е двупосочно, 
или до границата на платното от страната, 
противоположна на тази, съответстваща на 
посоката на движението, ако платното е ед­
нопосочно и ако има намерение да навлезе 
в друг път с двупосочно движение, трябва 
да извърши маневрата по такъв начин, че да 
навлезе в платното за движение на този път 
от страната, съответстваща на посоката на 
движението.
2. При маневра, свързана с изменение на 
посоката, водачът трябва, без да се засягат 
разпоредбите на член 21 от тази Конвенция, 
които се отнасят до пешеходците, да пропус­
не да преминат пътните превозни средства, 
които идват насреща по платното за движе­
ние, което той се готви да напусне, както и 
велосипедите и мотопедите, движещи се по 
велосипедни алеи, пресичащи платното, в 
което той ще навлезе.
Член 17
Намаляване на скоростта
1. Водачът на пътно превозно средство не 
трябва да спира внезапно, освен ако това се 
налага по причини, свързани с безопасността.
2. Всеки водач, който има намерение да 
намали значително скоростта, освен ако това 
намаляване на скоростта не е предизвикано 
от непосредствена опасност, трябва предвари­
телно да се убеди, че може да направи това, 
без да създаде опасност за другите водачи 
или ненужно да затрудни движението им. 
Водачът също така трябва по ясен начин и 
своевременно да предупреди за намерението 
си чрез подаване на подходящ сигнал с ръка­
та си, освен ако се е убедил, че няма пътно 
превозно средство, което го следва, или че то 
се намира на много голямо разстояние. Тази 
разпоредба не се прилага, ако предупрежде­
нието за намаляване на скоростта се извърш­
ва посредством стоп светлините на пътното 
превозно средство, посочени в параграф 31 от 
Приложение 5 към тази Конвенция.
Член 18
Кръстовища и задължение за осигуряване 
на предимство
1. Всеки водач, наближаващ кръстовище, 
трябва да прояви допълнително внимание в 
зависимост от условията, които съществуват 
на това място. Водачите на пътни превозни 
средства трябва по-специално да ги управляват 
с такава скорост, че да имат възможност да 
спрат, за да пропуснат да преминат пътните 
превозни средства, които имат предимство.
2. Всеки водач, който излиза от пътека 
или земен път (черен път) на път, различен 
от пътека или земен път, трябва да осигури 
предимство на пътните превозни средства, 
движещи се по този път. За целите на този 
член термините „пътека“ и „земен път“ могат 
да бъдат определени в националното законо­
дателство.
3. Всеки водач, който излиза на път от 
крайпътен имот, е длъжен да осигури предим­
ство на пътните превозни средства, движещи 
се по този път.
4. При спазване на разпоредбите на пара­
граф 7 на този член:
(a) в държавите с дясно движение на кръс­
товищата, освен тези, които са посочени в 
параграф 2 на този член и в член 25, пара­
графи 2 и 4 от тази Конвенция, водачът на 
пътно превозно средство трябва да осигури 
предимство на пътните превозни средства, 
които идват от дясната му страна;
(b) договарящите страни или териториални­
те им подразделения, на територията на които 
движението е ляво, могат да определят както 
намерят за добре правилата за осигуряване 
на предимство на кръстовищата. 
5. Дори ако пътните светофари му раз­
решават това, водачът не трябва да навлиза 
в кръстовище, ако интензивността на дви­
жението е такава, че той вероятно ще бъде 
принуден да спре на кръстовището и по този 
начин ще затрудни или ще попречи на на­
пречното движение.
6. Водач, навлязъл в кръстовище, където 
движението се регулира с пътни светофари, 
може да напусне кръстовището, без да изчака 
сигнал за разрешено движение в посоката, в 
която желае да продължи, при условие че не 
пречи на движението на другите участници 
в движението, движещи се в посоката, която 
е разрешена за движение.
7. На кръстовищата водачите на нерел­
совите пътни превозни средства трябва да 
осигурят предимство на релсовите пътни 
превозни средства.
Член 19
Железопътни прелези
Всеки участник в движението трябва да 
прояви допълнително внимание при прибли­
жаване и преминаване на железопътен прелез. 
По-специално: